
เรื่อง  การกำหนดเงื่อนไขให้บริษัทหลักทรัพย์ต้องขอรับ
ความเห็นชอบบุคคลที่เป็นผู้ถือหุ้นรายใหญ่
(ฉบับที่ ๕)  พ.ศ. ๒๕๖๙

ตามที่ประกาศกระทรวงการคลัง  เรื่อง  การกำหนดเงื่อนไขให้บริษัทหลักทรัพย์ต้องขอรับ
ความเห็นชอบบุคคลที่เป็นผู้ถือหุ้นรายใหญ่  ลงวันที่  ๒๓  กุมภาพันธ์  พ.ศ.  ๒๕๔๓  กำหนดให้
ผู้ได้รับใบอนุญาตประกอบธุรกิจหลักทรัพย์ต้องยื่นคำขอรับความเห็นชอบบุคคลที่เป็นผู้ถือหุ้นรายใหญ่นั้น  เนื่องด้วยสภาพการณ์ที่เปลี่ยนแปลงไปมีความจำเป็นต้องปรับปรุงข้อกำหนดเกี่ยวกับการเป็นผู้ถือหุ้น
รายใหญ่ให้เกิดความชัดเจนและครอบคลุมยิ่งขึ้น อาศัยอำนาจตามความในมาตรา  ๙๑  แห่งพระราชบัญญัติหลักทรัพย์และตลาดหลักทรัพย์  พ.ศ.  ๒๕๓๕  รัฐมนตรีว่าการกระทรวงการคลังตามข้อเสนอแนะของคณะกรรมการ  ก.ล.ต.  จึงแก้ไขเงื่อนไขที่ให้ผู้ที่ได้รับใบอนุญาตประกอบธุรกิจหลักทรัพย์ต้องปฏิบัติ  ดังต่อไปนี้
ข้อ	๑	ให้ยกเลิกบทนิยามคำว่า  “ผู้ถือหุ้นรายใหญ่”  ในข้อ  ๑  แห่งประกาศกระทรวงการคลัง  เรื่อง  การกำหนดเงื่อนไขให้บริษัทหลักทรัพย์ต้องขอรับความเห็นชอบบุคคลที่เป็นผู้ถือหุ้นรายใหญ่  ลงวันที่  ๒๓  กุมภาพันธ์  พ.ศ.  ๒๕๔๓  ซึ่งแก้ไขเพิ่มเติมโดยประกาศกระทรวงการคลัง  เรื่อง  การกำหนดเงื่อนไขให้บริษัทหลักทรัพย์ต้องขอรับความเห็นชอบบุคคลที่เป็นผู้ถือหุ้นรายใหญ่  (ฉบับที่  ๓)  ลงวันที่  
๗  พฤษภาคม  พ.ศ.  ๒๕๖๒  และให้ใช้ความต่อไปนี้แทน
““ผู้ถือหุ้นรายใหญ่”  หมายความว่า  บุคคลที่ถือหุ้นบริษัทหลักทรัพย์ไม่ว่าโดยทางตรง
หรือทางอ้อมเกินกว่าร้อยละสิบของจำนวนสิทธิออกเสียงทั้งหมดของบริษัทหลักทรัพย์  หรือมีอำนาจควบคุมเหนือบริษัทหลักทรัพย์หรือหุ้นของบริษัทหลักทรัพย์นั้น  ทั้งนี้  ตามที่สำนักงานประกาศกำหนด”
ข้อ	๒	ในกรณีที่บริษัทหลักทรัพย์มีผู้ถือหุ้นที่เข้าลักษณะเป็นผู้ถือหุ้นรายใหญ่ตามที่กำหนดในประกาศกระทรวงการคลัง  เรื่อง  การกำหนดเงื่อนไขให้บริษัทหลักทรัพย์ต้องขอรับความเห็นชอบบุคคลที่เป็นผู้ถือหุ้นรายใหญ่ซึ่งแก้ไขเพิ่มเติมโดยประกาศนี้  อยู่แล้วก่อนวันที่ประกาศนี้มีผลใช้บังคับ
ให้บริษัทหลักทรัพย์ดำเนินการยื่นคำขอรับความเห็นชอบบุคคลที่เป็นผู้ถือหุ้นรายใหญ่  ภายใน  ๑๘๐  วันนับแต่วันที่ประกาศนี้มีผลใช้บังคับ
ข้อ	๓	ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

